FC KTP

**FC KTP** on kotkalainen jalkapalloseura, joka pelaa kaudella 2026 Suomen toiseksi korkeinta sarjatasoa Ykkösliigaa. KTP pelaa kotiottelunsa Arto Tolsa Areenalla, ja seuran tunnusvärit ovat vihreä ja valkoinen.

Seura toimi vuoteen 2013 saakka nimellä FC KooTeePee. Joulukuussa 2013 se lyhensi nimensä nykyiseen muotoonsa solmittuaan sopimuksen Kotkan Työväen Palloilijoiden kanssa, josta se alun perin oli erkautunut.

## Historia

### FC KooTeePee
FC KTP:n historia liittyy vuonna 1927 perustettuun Kotkan Työväen Palloilijoihin. KTP nousi Olli-Pekka Smalin johdolla Veikkausliigaan 1998, ja liigatoimintaa varten perustettiin osakeyhtiö Kotkan TP. Se pelasi kausina 1999-2000 Veikkausliigassa, mutta putosi toisena liigakautenaan Ykköseen ja ajautui konkurssiin. Valmentajana toimi Hannu Touru ja toimitusjohtajana Jukka Vakkila.

Kotkan TP:n reservijoukkueeksi perustettiin 1999 FC KooTeePee, joka nousi kaudella 2000 Kolmosesta Kakkoseen ja erosi omaksi seurakseen Kotkan TP:n toiminnan loputtua. Kaudeksi 2001 useat liigapelaajat siirtyivät seuraan, ja Pasi Rautiaisen valmentamana joukkue nousi häviöttä Ykköseen. Kaudella 2002 seura nousi Ismo Liuksen johdolla Veikkausliigaan.

Kaudelle 2003 valmentajaksi palkattiin Steven Polack, jonka korvasi kauden lopulla Janne Hyppönen. KooTeePee sijoittui sijalle 13 ja hävisi liigakarsinnan RoPSille, mutta palasi Veikkausliigaan FC Jokereiden luovuttua sarjapaikastaan. Hyppönen jatkoi valmentajana kauteen 2006 saakka. Kaudella 2007 valmentajana toimi Vesa Tauriainen ja 2008 Tommi Kautonen, jolloin joukkue putosi suoraan Ykköseen. Kaudella 2009 valmentajina toimivat Simo Marttila ja loppukaudesta Jari-Pekka Gummerus. Kausina 2010-2012 Hyppönen palasi päävalmentajaksi.

### FC KTP

Joulukuussa 2013 FC KooTeePee ja Kotkan Työväen Palloilijat solmivat yhteistyösopimuksen, jonka myötä FC KooTeePee lyhensi nimensä FC KTP:ksi ja liittyi jäsenseuraksi Kotkan Työväen Palloilijoiden alaisuuteen.  Samalla Kakkosessa pelannut Kotkan Työväen Palloilijat luopui sarjapaikastaan ja siirsi jalkapallotoimintansa FC KTP:n alaisuuteen, joka otti Kotkan Työväen Palloilijoiden logon käyttöönsä. Virallisissa asioissa käytetään nimitystä FC KTP ja edustusjoukkueesta nimitystä KTP.

KTP sijoittui Ykkösessä kaudella 2014 toiseksi ja nousi täydennysmenettelyllä Veikkausliigaan kaudeksi 2015, koska FC Hongalle ei myönnetty liigalisenssiä. Veikkausliiga-kausi 2015 päättyi kuitenkin sarjasta putoamiseen liigakarsintatappion myötä PK-35 Vantaalle. Kauden 2016 päätteeksi KTP putosi Kakkoseen.  Päävalmentajina toimivat Sami Ristilä (2013-2016) ja Ossi Virta (kesäkuusta 2016).

Kakkosen kaudella 2017 KTP voitti A-lohkon, mutta hävisi nousukarsinnassa AC Kajaanille. Seuralle kuitenkin myönnettiin paikka Ykköseen, kun Oulun Palloseura ei täyttänyt lisenssin ehtoja. Kaudella 2018 seura sijoittui Ykkösessä Jari-Pekka Gummeruksen valmentamana seitsemänneksi.

Kaudeksi 2019 valmentajaksi palkattiin virolainen Argo Arbeiter, joka oli pelannut Kotkan TP:ssä. KTP sijoittui kaudella 2019 neljänneksi. Kaudella 2020 joukkue sijoittui toiseksi ja voitti liigakarsinnan Turun Palloseuraa vastaan vierasmaalisäännön perusteella, nousten Veikkausliigaan. Veikkausliigassa 2021 KTP jäi viimeiseksi ja putosi suoraan Ykköseen. Kauden 2022 päätteeksi KTP voitti Ykkösen runkosarjan ja nousi Veikkausliigaan kaudeksi 2023, mutta jäi jälleen viimeiseksi. Joukkue nousi jälleen Veikkausliigaan kaudeksi 2025. Joukkue tippui takaisin Ykkösliigaan karsintasarjassa Turun Palloseuraa vastaan. Maalierolla Turun Palloseuran hyväksi 6-2. Joten Joukkue pelaa kaudella 2025-2026 Ykkösliigaa

## Seuratunnukset
### Seuravaakunat
KTP:n perinteinen seuravaakuna on esiintynyt seuran historiassa erilaisina mukaelmina. Alkuperäisessä vaakunassa on kilven sisällä viisi vihreää pystyraitaa ja neljä valkoista pystyraitaa. Kilven yläreunaan on kirjailtu teksti KTP. Vuonna 2015 seura uudisti logoaan niin, että kilpeä kavennettiin ja vihreiden pystyraitojen määrä väheni neljään ja valkoisten pystyraitojen määrä kolmeen. Seuran mukaan seuravaakunan uudistamisessa pyrittiin selkeyttämään seuran visuaalista ilmettä. Seura on korostanut identiteetissään kotkalaisyhteisön ahtaajaperinteitä.


Tiedosto:FC KooTeePeen tunnus.svg|FC&nbsp;KooTeePeen logona toiminut Kotkanpoika (1999–2013)
Tiedosto:130px-Kotkan Työväen Palloilijat.png | KTP:n kilpivaakuna (2013–2015)
Tiedosto:FC KTP logo.png | KTP:n nykyinen kilpivaakuna (2015–)


### Värit
FC KTP:n seuravärit ovat vihreä ja valkoinen. Värit esiintyvät seuravaakunan lisäksi peliasuissa. Seuran kotipeliasussa on vihreävalkoraitainen pelipaita, mustat housut ja vihreät sukat. Vieraspeliasussa on vihreät paita ja housut sekä valkoiset sukat.

## Pelaajat ja valmentajat

### Nykyinen joukkue

*Tilanne 20. lokakuuta 2025.* 

|-
|-

### Valmennus ja taustat
* **Päävalmentaja:**  Ossi Virta
* **Valmentaja:**  Petri Ihonen
* **Maalivahtivalmentaja:**  Tatu Niskanen
* **Fysiikkavalmentaja:**  Johannes Laaksonen
* **Joukkueenjohtaja:**  Ari Jokela
* **Joukkueenjohtaja:**  Esa Vilkki
* **Huoltaja:**  Toni Leinonen
* **Fysioterapeutti:**  Otto Olkkonen

### Entiset valmentajat

* Pasi Rautiainen, 2001 
* Ismo Lius, 2002
* Steven Polack, 2003
* Janne Hyppönen, 2003–2006
* Vesa Tauriainen, 2007
* Tommi Kautonen, 2008
* Simo Marttila, 2009
* Jari-Pekka Gummerus, 2009
* Janne Hyppönen, 2010–2012
* Sami Ristilä, 2013–2016
* Ossi Virta, 2016
* Jari Rantanen, 2017
* Jari-Pekka Gummerus, 2018
* Argo Arbeiter, 2019–2021
* Gabriel Garcia Xatart, 2021
* Teemu Kankkunen, 2021
* Jussi Leppälahti, 2022–2023
* Juha Malinen, 2023
* Jonas Nyholm, 2024–2025

## Tilastot
### Sarjasijoitukset

### Saavutukset ja ennätykset

:*Tilanne kauden [[Veikkausliigan kausi 2008|2008]] jälkeen.*

* Paras sijoitus Veikkausliigassa: kahdeksas, kaudella 2005
* Eniten otteluita Veikkausliigassa: Vesa Helenius, 152
* Eniten maaleja Veikkausliigassa: Kim Liljeqvist, 27
* Eniten maaleja yhdellä kaudella Veikkausliigassa: Gábor Szilágyi, 13 kaudella 2003
* Kotiottelun yleisöennätys: 4&nbsp;215 katsojaa ottelussa Tornion Palloa vastaan kaudella 2004

## Lähteet

## Aiheesta muualla
* FC KTP:n virallinen sivusto